Grecia taie răsuflarea turiștilor cu peisajele sale, iar asta nu mai e un secret, însă în țara elenă există un loc aparte care este considerat de localnici ”Mica Veneție” a Greciei.
Este vorba despre orașul Aitoliko, situat pe o insulă aflată între două lagune din vestul țării. Orașul în sine are un farmec tradițional grecesc, cu străzi înguste, case văruite în alb și un port pitoresc. Una dintre atracțiile notabile din Aitoliko este „Podul Aktion”, cunoscut și sub numele de „Podul Reginei”. Acest pod leagă orașul de continent și oferă cea mai bună vedere către lagună.
Un videoclip filmat cu drona a surprins centrul istoric al orașului și podurile care leagă Aitoliko de continent.
Parcul Național Laguna Mesolongi-Aitoliko găzduiește peste 290 de specii de păsări și peste 100 de specii de pești, potrivit Greek Reporter.
Tavernele din Aitoliko oferă specialități precum ”avgotaraho” afumat sau sărat — caviar grecesc — care este renumit în întreaga lume pentru gustul și calitatea sa. Avgotaraho, icrele speciei de pește chefal, reprezintă un preparat considerat specialitate, unii susținând că este chiar peste caviar.